**I Z V J E Š T A J**

**O SPROVEDENOJ JAVNOJ RASPRAVI O**

**NACRTU LOKALNOG AKCIONOG PLANA ZA UNAPREĐENJE SOCIJALNE INKLUZIJE I RAZVOJ USLUGA SOCIJALNE I DJEČJE ZAŠTITE 2024-2027. GODINE**

Shodno odredbama Odluke o učešću lokalnog stanovništva u vršenju javnih poslova („Sl.list CG – opštinski propisi“, br. 31/19 ), po pitanju izrade Lokalnog akcionog plana za unapređenje socijalne inkluzije i razvoj usluga socijalne i dječje zaštite 2024-2027. godine, sproveden je postupak javne rasprave na način što je:

* Nacrt Lokalnog akcionog plana za unapređenje socijalne inkluzije i razvoj usluga socijalne i dječje zaštite 2024-2027. godine, objavljen kao podlistak u Dnevnom listu „Pobjeda“ dana 22. jula 2024. godine;
* Nacrt Lokalnog akcionog plana za unapređenje socijalne inkluzije i razvoj usluga socijalne i dječje zaštite 2024-2027. godine, je takođe 22. jula 2024. godine objavljen, na internet stranici ([www.podgorica.me](http://www.podgorica.me));
* Nact Lokalnog akcionog plana za unapređenje socijalne inkluzije i razvoj usluga socijalne i dječje zaštite 2024-2027. godine, sa Programom javne rasprave upućeni su na adresu odbornika Skupštine Glavnog grada, mjesnim zajednicama i nevladinom sektoru preko CRNVO.

Gradonačelnica Glavnog grada – Podgorice je Zaključkom broj 01-018/24-5031 od 18. jula 2024.godine, utvrdila Nacrt Lokalnog akcionog plana za unapređenje socijalne inkluzije i razvoj usluga socijalne i dječje zaštite 2024-2027. godine, i Program javne rasprave, koja je počela 23. jula 2024. godine, a završila se 06. avgusta 2024. godine.

Javnu raspravu u elektronskoj, pisanoj i usmenoj formi sproveo je Sekretarijat za socijalno staranje. U toku javne rasprave, građanima, medijima i ostalim učesnicima data je mogućnost pisanog i usmenog izjašnjavanja i ocjenjivanja uspješnosti javne rasprave putem evaluacionih listića.

Centralna javna rasprava održana je 31. jula 2024. godine, sa početkom u 10,00 časova u zgradi Skupštine Glavnog grada, a u istoj je učestovalo 5 učesnika.

Centralnu javnu raspravu, u ime obrađivača, vodila je v.d. Sekretarke Sekretarijata za socijalno staranje dr Ida Kolinović.

U uvodnoj riječi v.d. Sekretarke dr Ida Kolinović je istakla da je Zakonom o lokalnoj samoupravi i Statutom Glavnog utvrđeno da opština, odnosno Glavni grad, u skladu sa zakonom, učestvuje u obezbjeđivanju uslova i unapređenju djelatnosti: zdravstvene zaštite, obrazovanja, socijalne i dječje zaštite, zapošljavanja i drugih oblasti od interesa za lokalno stanovništvo i vrši prava i dužnosti osnivača ustanova koje osniva u ovim djelatnostima, u skladu sa zakonom. Shodno tome Sekretarijat je pristupio izradi Lokalnog akcionog plana za unapređenje socijalne inkluzije i razvoj usluga socijalne i dječje zaštite 2024-2027. godine.

Nakon uvodnih riječi, data je mogućnost prisutnima za komentare, primjedbe i sugestije na Nacrt Lokalnog akcionog plana.

Predstavnik NVO Mreža za omladinski aktivizam Crne Gore, iznio je sugestiju koja se odnosila na definiciju “mladih” u dokumentu: “Kroz Nacrt Lokalnog plana je predviđeno da su “mladi” kategorija od 18 do 26 godine, a u Zakonu o mladima “mladi” su od 15 do navršene 30 godine”.

Na navedenu sugestiju Sekretarijat za socijalno staranje daje sljedeće mišljenje:

U Nacrtu Lokalnog akcionog plana se mladi definišu kao “lica od 18 do 26 godine života”, shodno Zakonu o socijalnoj i dječjoj zaštiti, članu 19, stavu 7. S druge strane, prema Zakonu o mladima “mladi su lica od navršenih 15 do navršenih 30 godina života”. S obzirom na to da je Nacrt Lokalnog akcionog plana iz domena socijalne i dječije zaštite, u obavezi smo da se rukovodimo definicijama koje su određene Zakonom o socijalnoj i dječijoj zaštiti. Svakako je potrebno raditi na ujednačavanju zakonskih definicija jer iste utiču na vođenje i tumačenje statističkih podataka i izvještaja.

Prosječna ocjena o uspješnosti i kvalitetu javne rasprave u svim oblicima iznosi 5.

**SEKRETARIJAT ZA SOCIJALNO STARANJE**